מקורות למסכת גיטין – דף 26

(1) לסיים את המקורות מדף 25 חלק 3

(2) משנה דף סה. "הבא לי גיטי אוכלת בתרומה" עד ריש דף סה: "עד דמטית למתא מחסיא", רש"י, תוס'

רי"ף, רי"ד, רמב"ם תרומות ט:א, [רדב"ז שם ד"ה האשה אוכלת בתרומה וכו', מהר"י קורקוס שם ד"ה ואם אמרה וכו', תוס' יו"ט וחי' מהרי"ח גיטין ו:ד ד"ה עד שיגיע גט לאותו מקום]

בענין תוד"ה גיטא – תוס' הרא"ש רמב"ן ורשב"א ד"ה גיטא לא להוי, [אמרי משה סימן כ אות ו]

(3) גמרא עד "פירי דמגדל ופירי דשובך", רש"י, תוס', תוס' רא"ש ד"ה הא והא רבנן

(4) משנה סה: "האומר כתבו גט וכו'" וגמרא עד המשנה הבאה, רש"י, [ראב"ד על הרי"ף, מאירי, חי' מכתב-יד]

רש"ש ד"ה ר"נ דבבלאה הוא, חי' מכתב-יד ד"ה תניא ר' נתן אומר, ד"ה תנא דידן

[וע"ע שו"ת רב בצלאל אשכנזי סימן כא]

חידושים מכתב-יד מסכת גיטין דף סה עמוד ב



אמרי משה סימן כ אות ו

(ו) ואולם ק"ל על הב"ש הנ"ל ממה שהקשו התוס' (דף ס"ה) ד"ה גיטא לא הוי עד דמטית למתא מחסיא דהוי טלי גיטך מעל גבי קרקע, ולהב"ש דגם בנתן לאיש זר אם אח"כ עשתו לשליח קבלה מהני א"כ כ"ש הכא דכבר עשתו לשליח קבלה במתא מחסיא, ואולי דקושיתם הוא דמחסרי אמירת הר"ז גיטך במתא מחסיא ובנידון הבית שמואל איירי דאח"כ שעשתו לשליח קבלה אמר הא גיטך ואמנם יש להבין מ"ש התוס' שם בתירוצם השני א"נ מבבל עד מתא מחסיא הוי הכל שליח קבלה והוי כמגרש לאחר ל' דאם כונתם דהוא שליח קבלה מיד והא רק כתנאי מצדה שלא יחול הגט עד מ"מ וכמו במגרש לאחר ל' דמעשה הגירושין נגמר מיד והחלות הוא אחר ל' הרי אין בידה להטיל תנאי בהחלות דמתגרשת בע"כ, ואם התנאי הוא בהשליחות שאינה רוצית בהשליחות רק אם יוחל הגט במתא מחסיא ואם יחול מיד אין רצונה בהשליחות ג"כ נראה דלא מהני תנאי כזה שאין בידה וממילא או דבטל התנאי או דבטל הגט והי' נראה לפרש דהוא כעין מש"ל בשליח הובאה להרמב"ם דהוי שליח על מעשה הנתינה והגירושין נגמר כשמטי לידה וה"נ על הנתינה הוא שליח מיד ולגמור הגירושין הוא במתא מחסיא דאז יהי' שליח קבלה כאילו הגיע לידה בשליח הובאה, אך אכתי אין מובן מה דמדמו למגרש לאחר ל' דשם מעשה הגירושין נגמר מיד והוא רק דין בהחלות שלא יחול רק לאחר ל'. ואשר ע"כ נלע"ד דהנה הדין בכל קנין לאחר ל' דאם נקרע השטר קודם ל' לא מהני ומעולם הי' ק"ל טעם הדבר כפי המובן הפשוט דמעשה הקנין נגמר מיד והוא רק תנאי בהחלות למה פסול כשנקרע השטר או כשכלתה משיכתו וכן בקנין סודר ל"מ דהדרה למריה ואמאי כיון דכבר נגמר הקנין לגמרי מיד למה צריך שיהי' עוד השטר בשעת החלות וכן ק"ל במה דפליגי ר"י ור"ל בקידושין (דף נ"ט) במקדש לאחר ל' וחזרה דר"י ס"ל דאתי דבור ומבטל דיבור ואם נימא דהמעשה נגמר מיד הרי הוי מעשה גמור וע"כ נראה דבכל קנין וקידושין וגיטין לאחר ל' גם המעשה אין נגמר מיד, ולכן בשטר קנין וקדושי שטר וגיטין בעינן שיהי' קיים השטר דעד ל' יום לא נגמר קנין קבלת השטר ואין הל' יום דין רק בהחלות רק בעצם מעשה הקנין שלא נגמר וע"כ בקנין סודר דהדרא למרי' ל"מ לאחר ל' יום דזה א"א להתנות על החלות שלא יחול הקנין עד לאחר ל' יום כשכבר נגמר מעשה הקנין לגמרי כמו בקנין סודר או כשנקרע השטר דכיון דע"כ צריכין לומר דמעשה הקנין נגמר לגמרי קודם ל' תו א"א שלא יחול גם החלות ואם אין חל מיד א"א להתנות שיחול אח"כ ואף שכתבנו באות הקודם דבדבר שלב"ל לר"מ כמו במקדש לאחר שאגייר ובמעכשיו דע"כ ל"ל דהוא למפרע בעת שהוא עכו"ם רק דמעשה הקדושין נגמר מיד' ומהני גם בנקרע השטר אבל החלות ע"כ דהוא לכשיתגייר וכן בשדה ובשחרור לכשאקחך כנ"ל היינו דשם אין העיכוב מצד התנאתו רק משום דא"א לחול מיד וע"ז ס"ל לר"מ דחשבינן לענין הקנין כאילו הי' בעולם וחל הקנין מיד והחלות ע"כ יהי' כשיבוא לעולם אבל כשאפשר לחול הקנין מיד שישנו בעולם אם הקנין נגמר א"א להתנות שלא יחול מיד רק אחר ל' דע"כ הוא חל ואם אין חל מיד גם לאחר ל' א"א לחול וע"כ הא דלאחר ל' מהני היינו משום דמעשה הקנין לא נגמר עד אחר ל' וקבלת השטר הוי קבלה אריכתא עד לאחר ל' וע"כ בעינן שיהי' השטר קיים כל ל' יום ועפ"ז מובן שפיר כונת התוס' הנ"ל דמבבל עד מתא מחסיא הוי הכל שליח קבלה וכמו מגרש לאחר ל', היינו כיון דגם במגרש לאחר ל' לא נגמר מעשה הגירושין מיד ומעשה הגירושין וקבלתה נמשכת כל הל' יום כן יכולה לעשות השליח קבלה באופן זה שיהי' נמשכת קבלתו שיהי' כידה וקבלתה כל הל' יום ולא יהי' שליח קבלה להתגרש מיד וזה שפיר יכולה לעשות אף דמתגרשת בע"כ ואין בידה להתנות זה דוקא אילו היינו אומרים דהמעשה נגמר מיד בכל מגרש אחר הל' יום והוא רק תנאי בהחלות וכן בשליח קבלה המעשה נגמר מיד והיא מתנה שלא יחול עד מתא מחסיא, ע"ז ודאי קשה דאיך יכולה להתנות כיון דנעשה שליח קבלה להתגרש וידו כידה שוב אין בידה להתנות, אבל לפמ"ש דבמגרש לאחר ל' הוי קבלה אריכתא וע"כ יכולה לעשות שליח גירושין ג"כ באופן זה שלא יוגמר קבלתו עד מתא מחסיא ואם כי זה חדש אבל מוכרח כן בכונת התוס' לענ"ד: